ai4bharat/Pralekha huggingface dataset:
وزارت دفاع
مشترکہ بحری مشقیں
مالا بار مشق ، 1992 سے سالانہ منعقد کی جارہی ہیں، جن کا مقصد اور ہدف شرکت کرنے والی دیگر بحریہ کے ساتھ ہندوستانی بحریہ کی بین کارروائی میں اضافہ کرنا، مہارت کے اہداف کو بہتر بنانا اور حاصل کئے گئے اسباق سمیت بہترین عوامل کا تبادلہ کرنا ہے۔ ابھی تک اس مشق کے 25 ایڈیشن مکمل ہو چکے ہیں، جس میں آخری ایڈیشن کو اگست اور اکتوبر 2021 میں دو مرحلوں میں منعقد کیا گیا تھا۔ اس طرح کی مشقیں حکومت کے ‘ساگر – تحفظ خطے میں سب کے لئے پیش رفت ’ کے نظریئے کے مطابق خطے میں بہتر سمندری تحفظ پر توجہ مرکوز کرتی ہیں۔ چونکہ یہ مشق ، بھارتی بحریہ کے عملے کی باقاعدہ تعیناتی کا ایک حصہ تھی، اس لئے اس میں کوئی اضافی اخراجات ملوث نہیں ہے۔ آئی این ایس رن وجے، آئی این ایس ستپورہ اور بھارتی بحریہ کی ایک آبدوز نے اپنے اپنے عملے سمیت مالا بار مشق کے دوسرے مرحلے میں شرکت کی۔
دوست غیر ملکوں کے ساتھ کی جانے والی مشقوں کی تفصیلات کو ، وزارت خارجہ اور دیگر شراکت داروں کے ساتھ صلاح ومشورے سے حتمی شکل دی گئی ہے۔ یہ مشقیں اہم ترین بحری کارروائیوں کے شعبوں میں دوست غیر ملکی بحریہ کے ساتھ بین کارروائی جاتی عوام کی فروغ میں مدد کے ساتھ ساتھ بہترین عوامل، معیاری آپریٹنگ ضابطوں ، ایڈوانس نیز ہم عصر بحریہ کے زیر استعمال تصوراتی اور تکنیکی اختراعات کے تئیں واضح نظریہ فراہم کرتی ہیں۔ مزید بر آں یہ مشقیں اندرون ملک بحری جہاز سازی کی صلاحیتوں کو نمایاں کرنے کے تئیں حصہ رسدی کرتی ہیں اور ممالک کے درمیان باہمی تعلقات کو استحکام بخشتی ہیں۔
دوست بیرونی ممالک ، بحریہ سے بحریہ کے عملے کی بات چیت اور ایگزیکیٹو قائمہ گروپ کی میٹنگیں سالانہ/ دو سال میں ایک مرتبہ کی بنیاد پر منعقد ہوتی ہیں، جن کا مقصد بحریہ کے تعاون میں اضافہ کرنا ہے۔ اس کے علاوہ اس میں مشترکہ مشقیں اور مشترکہ پیٹرولنگ کے ساتھ ساتھ تربیتی تبادلے ، ہائیڈرو گرافی معاونت اور سمندری ڈومین کے بارے میں آگاہی میں اضافہ کرنے کے اقدامات بھی شامل ہیں۔
یہ معلومات آج لوک سبھا میں دفاع کے وزیر مملکت جناب اجے بھٹ نے ، جناب ترون اوکرسر سو کو ایک تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-14528
(Visitor Counter : 98
ایٹمی توانائی کا محکمہ
مرکزی وزیر ڈاکٹر جتیندر سنگھ نے کہا کہ بھارت صاف توانائی کی منتقلی کے اپنے وعدے کو پورا کرنے کے لیے 300 میگاواٹ تک کی صلاحیت کے ساتھ چھوٹے ماڈیولر ری ایکٹرز  بنانے کے لیے اقدامات کر رہا ہے
وزیر موصوف نے نجی شعبے اور اسٹارٹ اپس پر زور دیا کہ وہ بھارت کے اندر اس اہم ٹکنالوجی کو تیار کرنے کی جستجو کریں
ایس ایم آر سے لاگت اور تعمیراتی وقت میں نمایاں بچت ہوتی ہے اور یہ حرکت پذیر اور چست ہونے کے علاوہ صنعتی ڈی کاربونائزیشن میں ایک امید افزا ٹکنالوجی ہے: ڈاکٹر جتیندر سنگھ
سائنس اور ٹکنالوجی کے مرکزی کے وزیر مملکت ؛ ارتھ سائنسز کے وزیر مملکت ؛ پی ایم او، پرسنل، عوامی شکایات، پنشن، ایٹمی توانائی اور خلائی امور کے وزیر مملکت ڈاکٹر جتیندر سنگھ نے آج کہا کہ بھارت صاف توانائی کی منتقلی کے اپنے وعدے کو پورا کرنے کے لیے 300 میگاواٹ تک کی صلاحیت کے ساتھ چھوٹے ماڈیولر ری ایکٹرز  تیار کرنے کے لیے اقدامات کر رہا ہے۔
نیتی آیوگ اور محکمہ ایٹمی توانائی کے زیر انعقاد چھوٹے ماڈیولر ری ایکٹرز  پر منعقدہ ورکشاپ سے خطاب کرتے ہوئے ڈاکٹر جتیندر سنگھ نے کہا کہ بھارت کے اندر اس اہم ٹکنالوجی کی ترقی میں نجی شعبے اور اسٹارٹ اپس کی شرکت کی جستجو کرنے کی ضرورت ہے۔ انھوں نے اس بات پر زور دیا کہ ایس ایم آر ٹیکنالوجی کی تجارتی دستیابی کو یقینی بنانے کے لیے ٹیکنالوجی کا اشتراک اور فنڈز کی دستیابی دو اہم کڑیاں ہیں۔
ڈاکٹر جتیندر سنگھ نے کہا کہ صاف توانائی کے نئے متبادلات کی تلاش وزیر اعظم مودی کے جرات مندانہ آب و ہوا کے وعدوں کے ذریعے صاف توانائی کی منتقلی کے روڈ میپ سے ہم آہنگ ہے جس کی عکاسی ہماری تازہ ترین نیشنلی ڈٹرمنڈ کنٹری بیوشنز  سے ہوتی ہے۔
ڈاکٹر جتیندر سنگھ نے نشاندہی کی کہ جیسا کہ ہم نے پہلے ہی غیر فوسل مبنی توانائی کے وسائل کی رسائی اور 2070 تک خالص صفر حاصل کرنے کے ساتھ صاف توانائی کی منتقلی کے لیے اقدامات کیے ہیں، بیس لوڈ پاور کے لحاظ سے جوہری ڈی کاربونائزیشن کی حکمت عملی میں ایک بڑا کردار ادا کرسکتا ہے۔ اس تناظر میں نہ صرف بھارت بلکہ پوری دنیا کے لیے صاف توانائی کی منتقلی کے لیے جوہری توانائی کا کردار اہم ہوگا۔
چھوٹے ماڈیولر ری ایکٹرز ، اپنی نوعیت میں 300 میگاواٹ کی صلاحیت کے ساتھ ڈیزائن میں لچکدار ہوتے ہیں اور کم کاربن اخراج کا باعث بنتے ہیں۔ حرکت پذیر اور چست ٹکنالوجی ہونے کی وجہ سے ایس ایم آر کو روایتی جوہری ری ایکٹرز کے برعکس فیکٹری سے تعمیر کیا جاسکتا ہے جو سائٹ پر بنائے جاتے ہیں۔ اس طرح ایس ایم آر لاگت اور تعمیراتی وقت میں نمایاں بچت ہوتی ہے۔ ایس ایم آر صنعتی ڈی کاربونائزیشن میں ایک امید افزا ٹیکنالوجی ہے خاص طور پر جہاں بجلی کی قابل اعتماد اور مسلسل فراہمی کی ضرورت ہو۔ بتایا گیا ہے کہ ایس ایم آر بڑے جوہری پلانٹس کے مقابلے میں آسان اور محفوظ ہے۔
ڈاکٹر جتیندر سنگھ نے کہا کہ ملک میں قابل تجدید توانائی کو فروغ دینے کے لیے متعدد اقدامات کیے گئے ہیں اور چین، یورپ اور امریکہ کے بعد بھارت آج دنیا بھر میں قابل تجدید توانائی کی نصب شدہ صلاحیت میں چوتھے نمبر پر ہے۔ انھوں نے مزید کہا کہ یہ اقدامات وزیر اعظم کے آتم نربھر بھارت کے ہدف سے ہم آہنگ بھی ہیں، جہاں بھارت عالمی ویلیو چین میں نمایاں کردار ادا کرتا ہے۔
واضح رہے کہ دنیا کی 17 فیصد آبادی پر مشتمل بھارت نے گذشتہ ایک دہائی کے دوران اپنی بنیادی توانائی میں 4 فیصد کی شرح سے اضافہ دیکھا ہے جو عالمی شرح نمو 1.3 فیصد سے تقریباً دوگنی ہے۔ تاہم، تاریخی معیار کے مطابق، عالمی اخراج میں ہمارا حصہ 5 فیصد سے بھی کم ہے۔
وزارتِ تعلیم
این ٹی اے نے کولّم کا دورہ کرنے کے لئے حقائق کا پتہ لگانے والی کمیٹی تشکیل دی
میڈیا کی مختلف رپورٹوں کے ذریعہ کیرلا کے کولم ضلع میں نیٹ  کے ایک سینٹر پر ہونے والے مبینہ واقعہ کے بارے میں وزارت تعلیم کو مطلع کیا گیا ہے۔ نیشنل ٹیسٹنگ ایجنسی  نے پہلے ہی اس سلسلے میں وضاحت جاری کردی ہے۔
اس کے علاوہ امور خارجہ اور پارلیمانی امور کے وزیر مملکت جناب وی مرلی دھرن اور کیرلا کے دیگر عوامی نمائندوں نے آج مرکزی وزیر تعلیم جناب دھرمیندر پردھان سے ملاقات کی۔ کیرلا حکومت میں اعلی تعلیم اور سماجی انصاف کی وزیر ڈاکٹر آر بندو نے بھی وزیر تعلیم کو ایک خط بھیجا ہے۔
مذکورہ بالا واقعہ کے پیش نظر وزارت تعلیم نے قومی ٹیسٹنگ ایجنسی سے کہا ہےکہ وہ اس واقعہ کے بارے میں سینٹر پر موجود فریقوں سے اس وقت کے حقائق کا پتہ لگائے۔
اسی مناسبت سے تمام حقائق کا تفصیل سے پتہ لگانے کے لئے این ٹی اے کے ذریعہ حقائق کا پتہ لگانے والی ایک کمیٹی تشکیل دی گئی ہے۔ اس کمیٹی کی رپورٹ کی بنیاد پر مزید کارروائی کی جائے گی۔
۔۔۔۔۔۔۔۔۔۔۔
ش ح۔ و ا۔ ن ا۔

U-7803
(Visitor Counter : 73
وزیراعظم کا دفتر
وزیر اعظم نے نوجوانوں سے یووا سنگم کے دوسرے مرحلے کے لیے اندراج کرنے کی اپیل کی
وزیر اعظم جناب نریندر مودی نے نوجوانوں سے یووا سنگم کے دوسرے مرحلے کے لیے اندراج کرنے کی اپیل کی ہے۔
مرکزی وزیر برائے تعلیم جناب دھرمیندر پردھان کے ایک ٹویٹ کا اشتراک کرتے ہوئے، وزیر اعظم نے ٹویٹ کیا؛
"میں پہلے مرحلہ میں منعقدہ مختلف #یووا سنگم ایکسچینج کی شاندار تصاویر اور ویڈیوز دیکھ رہا ہوں اوریہ 'ایک بھارت، شریشٹھ بھارت' کے جذبے کو ابھارنے کے بہترین طریقے ہیں۔ اب، میں نوجوانوں سے درخواست کروں گا کہ وہ دوسرے مرحلے کے لیے اندراج کریں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3840
(
وزیراعظم کا دفتر
وزیر اعظم نے لکھیم پور کھیری، اتر پردیش میں حادثہ کے دوران ہلاک ہونے والوں کے تئیں تعزیت کا اظہار کیا
پی ایم این آر ایف سے معاوضہ کا اعلان
وزیر اعظم جناب نریندر مودی نے اتر پردیش کے لکھیم پور کھیری ضلع میں ایک حادثہ میں ہونے والی اموات پر گہرے رنج و غم کا اظہار کیا ہے۔ انہوں نے حادثہ میں زخمی ہونے والوں کی جلد صحت یابی کے لیے بھی نیک خواہشات کا اظہار کیا۔
وزیر اعظم نے اس حادثہ میں ہلاک ہونے والوں کے اہل خانہ کو پرائم منسٹر نیشنل ریلیف فنڈ  سے 2 لاکھ روپے کا معاوضہ اور زخمیوں کو 50 ہزار روپے کے معاوضہ کا بھی اعلان کیا ہے۔
وزیر اعظم کے دفتر نے ٹوئٹ میں کہا؛
’’لکھیم پور کھیری، یو پی میں ہوئے حادثہ سے رنجیدہ ہوں۔ غم زدہ کنبوں کے تئیں تعزیت۔ زخمیوں کی جلد صحت یابی کی دعا کرتا ہوں۔ مہلوکین میں سے ہر ایک کے اہل خانہ کو پی ایم این آر ایف سے 2 لاکھ روپے دیے جائیں گے۔ زخمیوں کو 50 ہزار روپے دیے جائیں گے: PM @narendramodi‘‘
زراعت اور کاشتکاروں کی فلاح و بہبود کی وزارت
بہت زیادہ پیداوار والے ترمیم شدہ نسل کے بیجوں کی دستیابی
زراعت اور کسانوں کے بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ51ریاستوں اور سینٹرل ایگری کلچرل اور ہورٹی کلچرل یونیورسٹیوں اور 65 فصل پر مبنی آئی سی اے آر انسٹی ٹیوٹ اور ان کے علاقائی اسٹیشنوں ،726 کرشی وگیان کیندروں ، نیشنل سیڈ کارپوریشن لیمیٹڈ کے تین ہزار ڈیلروں کے نیٹورک ،17 اسٹیٹ سی کارپوریشنز 6 پبلک انٹر ٹیکنگ سیکٹر، تقریباً550 پرائیویٹ سیڈ کمپنیوں ، ایف پی اوز اور این جی اوز کے ذریعہ ضلع /تعلقہ سطح پر کسانوں کے لئے بیچوں کی دستیابی کے لئے ایک نیٹورک ہے۔زرعی تحقیق کی بھارتی کاؤنسل کے کچھ انسٹی ٹیوٹ نے کسانوں کے لئے بیجوں کی دستیابی کے واسطے آن لائن سیڈ پورٹل دستیاب کیا ہے۔ حکومت نے بھی دالوں ، تلہن اور جوار کے معیاری بیج کی پیداوار کے لئے سیڈ ہب بھی شروع کیا ہے۔
معیاری بیجوں اور مناسب قیمت پر ان کی آسانی سے دستیابی کے بارے میں کسانوں کو آگاہ کرنے کے لیے، حکومت جیسی زرعی ٹیکنالوجی مینجمنٹ ایجنسی ، نیشنل فوڈ سیکیورٹی مشن ،راشٹریہ کرشی وکاس یوجنا ، بیج اور پودے لگانے کے ذیلی مشن کی مرکزی اسپانسر شدہ مختلف اسکیمیں۔ میٹریل ، بیجوں کے مرکز  اور باغبانی کی مربوط ترقی کے لیے مشنجیسی حکومت کی مختلف مرکزی اسپانسر اسکیمیں ،ریاستی سرکاروں ، کرشی وگیان کیندروں،آئی سی اے آر انسٹی ٹیوٹ اور سینٹر/ریاستی زرعی یونیورسٹیوں کے ذریعہ نافذ کی گئیں ہیں ۔ یہ پروگرام بیج کی پیداوار اور تقسیم، اقسام اور بیجوں پر تربیتی پروگرام، فارم پر مظاہرے، فیلڈ ڈے اور کسان میلوں پر توجہ مرکوز کرتے ہیں۔بیجوں کی نئی اقسام اور ان کی دستیابی کے بارے میں کسانوں میں بیداری پیدا کرنے کے لیے دوردرشن کے کسان چینل کا بھی استعمال کیا جاتا ہے۔ٹیکنالوجی سے متعلق مخصوص ایپس تیار کی گئی ہیں جو مختلف قسم کی ٹیکنالوجیز کو پھیلانے میں بھی اہم کردار ادا کر رہی ہیں۔ انڈین ایگریکلچرل ریسرچ انسٹی ٹیوٹ، نئی دہلی نے یوٹیوب چینل کے ذریعہ چھ زبانوں میں ہفتہ وار’’پوسا سماچار‘‘ شروع کیا ہے تاکہ بیجوں سمیت زرعی ٹیکنالوجی کو کسانوں میں عام کیا جاسکے۔
عملے، عوامی شکایات اور پنشن کی وزارت
اقلیتوں کے قومی کمیشن کےچیئرمین جناب اقبال سنگھ لال پورا نے مرکزی وزیر ڈاکٹر جتندر سنگھ سے ملاقات کی، سیکورٹی کی صورتحال اور ہندوؤں ، جن میں کشمیری پنڈت اور جموں و کشمیر میں رہنے والے سکھ شامل ہیں، کے لئے تعلیم اور روزگار کےمواقع پر بھی بات چیت کی
مرکز جموں و کشمیر کےتمام لوگوں کےلئےخامی سے پاک سیکورٹی فراہم کرنے کےلئے عہد بند ہے اور یہاں رہنے والی اقلیتوں کی ضروریات پر خصوصی توجہ مرکوز کرتے ہوئے روزگار کے مواقع کو فروغ دینے کے لئے سخت کوشش کررہا ہے:ڈاکٹر جتیندر سنگھ
اقلیتوں کے قومی کمیشن کےچیئرمین جناب اقبال سنگھ لال پورا نے مرکزی وزیر ڈاکٹر جتندر سنگھ سے ملاقات کی اور سیکورٹی کی صورتحال اور ہندوؤں ، جن میں کشمیری پنڈت اور جموں و کشمیر میں رہنے والے سکھ شامل ہیں، کے لئے تعلیم اور روزگار کےمواقع پر بھی بات چیت کی۔
جناب لال پورا نے ڈاکٹر جتیندر سنگھ کو کئے گئےکچھ اقدامات سے واقف کرایا جن میں اسکالر شپ کی فراہمی ،تربیت اور کفایتی شرحوں پر قرضوں کی سہولتوں کو توسیع دینا اور ہنر ہارٹ جیسے پروگراموں کا انعقاد کرنا شامل ہیں ۔ انہوں نے کہا کہ مرکز کے زیر انتظام علاقےجموں و کشمیر میں رہنے والی اقلیتوں کی تربیت کے لئے کمیشن مزید فنڈز منظور کرائے گا۔
ڈاکٹر جتیندر سنگھ نے کہا کہ مرکز جموں و کشمیر کےتمام لوگوں کےلئےخامی سے پاک سیکورٹی فراہم کرنے کےلئے عہد بند ہے اور یہاں رہنے والی اقلیتوں کی ضروریات پر خصوصی توجہ مرکوز کرتے ہوئے روزگار کے مواقع کو فروغ دینے کے لئے سخت کوشش کررہا ہے۔انہوں نے کمیشن کو اقلیتوں کی ثقافت اور زبان کےتحفظ اور اس کو مالا کرنے کی سمت میں اپنی توجہ مرکوز کرنے کے لئے ہدایات دیں۔
پردھان منتری جن وکاس کاریہ کرم  اسکیم ، جس کا مقصداقلیتی آبادی پر مشتمل شناخت کردہ علاقوں کی ترقی میں پیش آنے والےرخنوں کا ازالہ کرنا ہے، کا حوالہ دیتے ہوئے ڈاکٹر جتیندر سنگھ نےکہا کہ اس اسکیم کے ذریعہ لوگوں کے معیار زندگی کو بہتر بنانے کے لئے بنیادی ڈھانچے کی تیاری کی سمت میں کام کیا جاتا رہے گا اور نشان زد اقلیتوں والےعلاقوں میں عدم توازن کو ختم کرکے انہیں ملک کے دیگر حصوں کے برابر لانے کی کوششیں کی جائیں گی۔ یہ بات قابل ذکر ہے کہ پی ایم جے وی کے کےتحت ، تعلیم ، صحت اور صلاحیت سازی سے جڑی پروجیکٹوں کے لئے 80 فی صد وسائل سے استفادہ کیا گیا ہے ۔ جن میں سے کم ا زکم 33 سے 40 فی صد کو خواتین /لڑکیوں کے لئے اثاثہ جات /سہولیات فراہم کرنے کے لئے مخصوص کیاگیا ہے۔
ڈاکٹر جتیندر سنگھ نے اس بات پر اپنے اطمینان کا اظہار کیا کہ پی ایم جےوی کے کے تحت تقریباً 20 پروجیکٹوں کو جن کی تعداد تقریباً 320 لاکھ تک پہنچے گی، کو جموں و کشمیر کےعوام کو بہتر صحت ، تعلیم اور دیگر سہولیات مہیا کرانے کے لئے منظوری دی گئی ہے۔ انہوں نے اس بات کی طرف اشارہ دیا کہ پری میٹرک اور پوسٹ میٹرک اسکالر شپ کے تحت جموں و کشمیر کے طلبا کے لئے تقریباً 35 کروڑ روپے منظو ر کئےگئے ہیں اور مزید فنڈز کے بارے میں غور کیا جارہا ہے۔
نائب صدر جمہوریہ ہند کا سکریٹریٹ
وبائی مرض نے موجودہ عالمی نظام میں کمیوں کو بے نقاب کیا ہے۔ ان خلا کو دور کرنے کے لیے ایک کثیر جہتی اور باہمی تعاون پر مبنی نقطہ نظر کی ضرورت ہے: نائب صدر
سمندر،خوشحالی کے راستے ہیں؛ یہ ضروری ہے کہ ان تک رسائی، آزاد اور بغیر دباؤ کے رہے: نائب صدر
موسمیاتی تبدیلی کے خلاف جدوجہد کا راستہ موسمیاتی انصاف کے ذریعے ہے: نائب صدر
نائب صدر نے 13ویں ایشیا-یورپ سربراہ اجلاس کےری ٹریٹ اجلاس سے خطاب کیا۔
نئی دہلی،26نومبر 2021: نائب صدرجمہوریہ جناب ایم وینکیا نائیڈو نے آج 25 نومبر کو، ورچوئل فارمیٹ میں شروع ہونے والے دو روزہ اے ایس ای ایم سربراہی اجلاس کے ری ٹریٹ اجلاس سے خطاب کیا جس کا موضوع تھا ’’مشترکہ پیشرفت کے لیے کثیرالجہتی کو مستحکم کرنا‘‘۔ نائب صدر جمہوریہ نے کل اس سربراہ اجلاس کے مکمل اجلاس میں مداخلت کی تھی۔
ری ٹریٹ کے اجلاس میں، جناب نائیڈو نے کہا کہ کووڈ-19 وبائی مرض نے موجودہ عالمی نظام، خاص طور پر صحت کے نظام اور سپلائی چین میں بہت سی خامیوں کو اجاگر کیا ہے۔ انہوں نےان خامیوں کو دور کرنے کے لیے کثیر جہتی اور باہمی تعاون پر مبنی نقطہ نظر پر زور دیا۔ کووڈ-19 کے خلاف جنگ میں ہندوستان کے تعاون کے بارے میں بات کرتے ہوئے، انہوں نے کہا کہ دنیا کی آبادی کے چھٹے حصے میں انفیکشن کی منتقلی پر قابو پا کر، ہندوستان نے دنیا کو محفوظ بنانے میں اپنا حصہ رسدی کی ہے۔ ایک ارب سے زیادہ ٹیکے لگانے کے سنگ میل کا ذکر کرتے ہوئے، جناب نائیڈو نے کہا کہ ہندوستان ضرورت مند ممالک کو ویکسین کی عالمی برآمد کو دوبارہ شروع کرنے کے عمل میں ہے۔
بڑھتی ہوئی عالمگیریت کی دنیا میں سمندری تحفظ کی اہمیت پر زور دیتے ہوئے، نائب صدر جمہوریہ نے کہا کہ سمندر، خوشحالی کے راستے ہیں اور یہ ضروری ہے کہ ان تک رسائی روایتی اور غیر روایتی دونوں خطرات سے آزاد اور بغیر کسی دباؤ کے رہے۔ اس سلسلے میں انہوں نے پانچ اصولوں کا ذکر کیا جو ہندوستان کے نقطہ نظر کی وضاحت کرتے ہیں جن میں آزاد، کھلی اور محفوظ سمندری تجارت، بین الاقوامی قانون کی بنیاد پر سمندری تنازعات کا پرامن حل، قدرتی آفات اور سمندری خطرات کا اجتماعی حل، سمندری ماحول اور سمندری وسائل کا تحفظ اور ممالک کی پائیداری اور برداشت کی صلاحیت پر مبنی ذمہ دار سمندری رابطہ کی حوصلہ افزائی شامل ہیں۔
آب و ہوا کی کارروائی کو مشترکہ دلچسپی کے ایک اور شعبے کے طور پر بیان کرتے ہوئے، نائب صدر نے اس بات کا اعادہ کیا کہ موسمیاتی تبدیلی سے لڑنے کا راستہ، آب و ہوا کے انصاف کے ذریعے ہے جس کے لیے ممالک کو ایک بڑی اور طویل مدتی تصویر کشی کرنے کی ضرورت ہے۔
جناب نائیڈو نے کہا کہ وبائی امراض کے بعد کے دور میں، ایک الگ دنیا ہمارا انتظار کر رہی ہے۔ انہوں نے کہا کہ ’’یہ وہ چیز ہے جو اعتماد اور شفافیت، لچک اور بھروسے کے ساتھ ساتھ انتخاب اور فالتو پن کو بھی زیادہ اہمیت دیتی ہے‘‘، انہوں نے کہا اور مشاہدہ کیا کہ ایشیا اور یورپ کے ممالک کو اکٹھا کرنے میں اے ایس ای ایم کا عمل ایک اہم کردار ادا کرتا ہے۔ اس حوالے سے اس موقع پر، انہوں نے خطے میں سبھی کے لیے سلامتی اور ترقی کو یقینی بنانے کے لیے، یکجہتی کے جذبے کے ساتھ اپنے تجربات اور وسائل کو دنیا کے ساتھ شراکت کرنے کے لیے ہندوستان کے عزم کا اعادہ کیا۔
صحت اور خاندانی بہبود کی وزارت
بھارت میں 70،000 سے زیادہ کووڈ۔19 مریضوں کے ڈسچارج ہونے کے ساتھ ہی ایک دن میں ٹھیک ہونے والوں کی ریکارڈ تعداد درج کی گئی
کل معاملوں میں تین۔ چوتھائی سے زیادہ لوگ ٹھیک ہو چکے ہیں
ٹھیک ہونے والوں کی مجموعی تعداد 31 لاکھ سے متجاوز
نئی دہلی 05ستمبر :
بھارت میں جانچ ، پتہ لگانے اور علاج کی حکمت عملی کے ٹھوس نتائج سامنے آ رہے ہیں۔ ہندوستان میں ٹھیک ہونے کی شرح ایک ہی دن میں 70000 سے زائد کی ریکارڈ سطح پر پہنچ گئی۔ یہ گذشتہ 24 گھنٹوں کے دوران 70،072 مریضوں کے ایک ہی دن میں ٹھیک ہونے کا سب سے زیادہ ریکارڈ درج کیا گیا ہے۔ کوویڈ 19 کے مریضوں کی اتنی بڑی تعداد میں اسپتالوں اور ہوم آئیسولیشن سے چھٹی پانے سے ٹھیک ہونے کی شرح بڑھ کر اب 77.23 فیصد ہو گئی ہے۔ اس کی وجہ سے کووڈ۔ 19 کے معاملہ میں شرح اموات میں بھی کمی واقع ہوئی ہے ، جو آج کے دن میں 1.73 فیصد کی نئی نچلی سطح پر پہنچ گئی ہے۔
ٹیسٹنگ کے ذریعہ جلد شناخت کی وجہ سے یومیہ بڑی تعداد میں معاملات سامنے آ رہے ہیں لیکن مریضوں کی بروقت اور مناسب طبی علاج معالجے پر توجہ دینے کے ساتھ ساتھ نگرانی اور رابطہ کا پتہ لگانے سے مریضوں کے جلد ٹھیک ہونے کو یقینی بنایا گیا ہے۔ بڑی تعداد میں ٹھیک ہونے اور اموات میں کمی آنے سے یہ ظاہر ہوتا ہے کہ بھارت کی مرحلہ وار کی حکمت عملی نے کام کیا ہے۔
کووڈ۔ 19 کے فعال معاملات  کے مقابلے میں بھارت میں 22.6 لاکھ سے زیادہ لوگ ٹھیک ہوئے ہیں ۔اس وقت فعال کیسز کی تعداد کل مثبت کیسوں کا صرف 21.04فیصد ہے۔
ٹھیک ہونے والوں کی کل تعداد آج 31 لاکھ  کو عبور کرچکی ہے۔ پانچ ریاستوں نے ٹھیک ہونے کی شرح میں کل ملا کر 60 فیصد کا تعاون دیا ہے۔ مہاراشٹرا میں ٹھیک ہونے والوں کی تعداد سب سے زیادہ ہے جو کہ تقریباً 21 فیصد ہے ، اس کے بعد تمل ناڈو  ، آندھرا پردیش  ، کرناٹک  اور اتر پردیش  ہیں۔
کووڈ۔ 19 سے متعلق تکنیکی معاملات کے بارے میں تمام مستند اور اپ ڈیٹ شدہ معلومات ، رہنما خطوط اور مشاورتی نوٹ کے لئے برائے کرم مستقل طور پر دیکھیں : https://www.mohfw.gov.in/ اور @MoHFW_INDIA
کووڈ۔ 19 سے متعلق تکنیکی پوچھ گچھtechnicalquery.covid19[at]gov[dot]in اور دیگر پوچھ گچھ ncov2019[at]gov[dot]in اور@CovidIndiaSeva . کو بھیجیں۔
کووڈ۔ 19 سے متعلق کسی پوچھ گچھ کے معاملے میں براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر رابطہ کریں۔
کووڈ۔ 19 کے بارے میں ریاستوں / مرکز کے زیر انتظام خطوں کے ہیلپ لائن نمبروں کی فہرستhttps://www.mohfw.gov.in/pdf/coronvavirushelplinenumber.pdf پر بھی دستیاب ہے۔
وزارتِ تعلیم
مرکزی وزیر تعلیم نے آج نئی دہلی میں شہید بھگت سنگھ اسمارک کا افتتاح کیا
بھگت سنگھ اسمارک میں موجود مجاہدین آزادی سے متعلق کتابوں کے موجودہ مجموعے کو ‘‘شہید اسمرتی پستکالیہ’’میں تبدیل کیا جائے گا: جناب رمیش پوکھریال ‘نشنک’
دہلی یونیورسٹی میں 23 مارچ 2021ء کو وِسیریگل لاج کے کنونشن ہال میں‘ شہید دِوس’ کے موقع پر ‘‘ہندوستان کی قومی تحریک کےقومی سپوتوں، شہید بھگت سنگھ ، سکھدیو تھاپر اور شیوا رام راج گرو کی شہادت پر خراج عقیدت پیش کرنے اور شہادت کے 90سال منانے کے لئے ایک پروگرام منعقد کیا ۔ تعلیم کے مرکزی وزیر جناب رمیش پوکھریال ‘نشنک’نے مہمان خصوصی کے طورپر اس موقع پر ورچوئلی شرکت کی، جبکہ دہلی یونیورسٹی کے وائس چانسلر پروفیسر پی سی جوشی نے اس تقریب کی صدارت کی ۔اس موقع پر تعلیم کے مرکزی وزیر نے شہید بھگت سنگھ اسمارک کا ورچوئلی طورپر افتتاح کیا۔
قومی سپوتوں کے ذریعے کی گئی قربانیوں کو سلام کرنے اور اُن کی زندگیوں اور وقت سے حاصل اسباق کو واضح کرنے کےلئے، حکومت ہند نے 23 مارچ کو‘ شہید دِوس’ کے طورپر اعلان کیا ہے۔تاریخ انسانیت کے لئے اہم اسباق کی حامل ہوتی ہے اور اس طرح کے واقعات کو منانا ہمیں آج اس آزادی کےلئے ہمارے بزرگوں کے ذریعے ادا کردہ قیمت کی یاد دلاتے ہیں، جس میں آج ہم جی رہے ہیں۔اس کی اہمیت سمجھ کر ہی ہم عوام لناس کے مابین آزادی کے شعلے کو برقرار رکھ سکتے ہیں۔
دہلی یونیورسٹی میں منعقدہ 97ویں تقسیم اسناد کی تقریب کے موقع پر جناب پوکھریال نے ایسے پروگرام منعقد کرنے پر زور دیا ، جو آج کے نوجوانوں میں جوش و خروش پیدا کریں اور اُن اقدار کو اپنائیں ، جن کی مثالیں ہمارے قومی سپوتوں نے ہندوستان کو آزاد کرانے کو حقیقت کا رنگ دے کر قائم کی ہیں۔
مرکزی وزیر برائےتعلیم نے بھگت سنگھ اسمارک میں مجاہدین آزادی پر کتابوں کےموجود ہ مجموعے کو ‘شہید اسمرتی پستکالیہ’میں تبدیل کرنے کا اعلان کیا ۔اس موقع پر دہلی یونیورسٹی کی موسیقی کی فیکلٹی کے طلباء اور فیکلٹی اراکین کے ذریعے پیش کردہ حب الوطنی کے نغموں کے ذریعے شہید بھگت سنگھ اور ان کے ساتھیوں کو خراج عقیدت پیش کیا گیا۔وِنسیریگل لاج کے تہہ خانے میں بنے اُس چیمبر میں جس میں شہید بھگت سنگھ کو قید رکھا گیا تھا ، خراج عقیدت پیش کیا گیا۔
یونیورسٹی نے اپنے تمام کالجوں میں شاعری ، نغموں، نعروں اور مضمون لکھنے جیسے مختلف مقابلوں کا انعقاد کیا ۔ اِ ن مقابلوں کے لئے موضوعات کا تعلق شہید دِوس تھا۔انعام یافتگان طلباء کو دہلی یونیورسٹی کے وائس چانسلر پروفیسر پی سی جوشی نے اعزازات سے نوازا۔ بعد میں انعام یافتگان طلباء نے مہمانان کے سامنے اپنے فن کا اظہار بھی کیا۔دہلی یونیورسٹی کے وائس چانسلر نے اعلان کیا کہ بھگت سنگھ اسمارک طلباء اور یونیورسٹی برادری کے لئے کھلا رہے گا، تاکہ وہ آزادی اور قربانی کی اقدار سے فیض حاصل کرسکیں۔
یو پی ایس سی
مشترکہ دفاعی خدمات امتحان2019کا حتمی نتیجہ
مندرجہ ذیل فہرستیں میرٹ کے مطابق ان 196  امیدواروں کی ہیں جنہوں نے ستمبر ، 2019 میں یونین پبلک سروس کمیشن کے ذریعہ منعقدہ مشترکہ دفاعی خدمات امتحان  ، 2019 اوروزارت دفاع کے سروسیز سلیکشن بورڈ کے ذریعہ لئے گئے ایس ایس بی انٹرویوز کے نتائج کی بنیاد پرانڈین ملیٹری اکیڈمی، دہرادون کے 149 ویں  کورس، بھارتی بحریہ اکیڈمی، ایزیملا، کیرالہ اور ائیرفورس اکیڈمی، حیدرآباد  ٹریننگ کورس یعنی نمبر 208 ایف  کورس میں داخلہ کے لئے کوالیفائی کر لیا ہے۔
مختلف کورسوں کی تین فہرستوں میں کچھ مشترک امیدوار بھی ہیں۔ بھارتی فوجی اکیڈمی کے لئے حکومت کے ذریعہ بتائی گئی خالی آسامیوں کی تعداد 100 ہے [ جن میں این سی سی 'سی' سرٹیفکیٹ ہولڈروں،  کے لئے محفوظ 13 آسامیاں شامل ہیں] ، ہندوستانی بحریہ اکیڈمی ، ایزمالا ، کیرل ایگزیکٹو  کے لئے 45 [جن میں این سی سی 'سی' سرٹیفکیٹ ہولڈرز  کے لئے محفوظ 06 آسامیاں شامل ہیں] اور ایئر فورس اکیڈمی ، حیدرآباد کے لئے 32 [جن میں این سی سی خصوصی داخلے کے توسط سے این سی سی 'سی' سرٹیفکیٹ ہولڈروں  کے لئے محفوظ 03 آسامیاں شامل ہیں]۔ہیں۔
کمیشن نے انڈین ملٹری اکیڈمی ، انڈین نیول اکیڈمی اور ایئر فورس اکیڈمی میں داخلے کے لئے بالترتیب 2699 ، 1592 اور 0611 امیدواروں کو تحریری امتحان میں کوالیفائر کے طور پرسفارش کی تھی۔ حتمی اعتبار سے کوالیفائڈ امیدوار وہ ہیں جو آرمی ہیڈ کوارٹرز کے ذریعہ منعقدہ ایس ایس بی ٹیسٹ کی بنیاد پر کوالیفائی ہوئے ہیں۔ ان فہرستوں کو تیار کرتے وقت طبی امتحانات کے نتائج کو دھیان میں نہیں رکھا گیا ہے۔ ان امیدواروں کی تاریخ پیدائش اور تعلیمی لیاقت کی جانچ آرمی ہیڈ کوارٹر کے ذریعہ ابھی کی جا رہی ہے۔ لہذا ان سبھی امیدواروں کی امیدواری ابھی عارضی ہے۔ امیدواروں سے درخواست کی جاتی ہے کہ وہ اپنی تاریخ پیدائش / تعلیمی لیاقت وغیرہ کے سلسلہ میں اپنے دعووں کی حمایت میں اپنے سرٹیفکیٹ کی اصل کاپی کے ساتھ ان کی تصدیق شدہ فوٹو اسٹیٹ کاپیاں اپنی پہلی پسند کے مطابق ، آرمی ہیڈ کوارٹر / نیول ہیڈ کوارٹر / ایئر ہیڈ کوارٹر کو بھیج دیں۔
پتے میں کسی تبدیلی کی صورت میں امیدواروں کو مشورہ دیا جاتا ہے کہ وہ اس کی اطلاع فوری طور پر آرمی ہیڈ کوارٹرز / نیول ہیڈ کوارٹرز / ایئر ہیڈ کوارٹر کو دیں۔ یہ نتائج یو پی ایس سی کی ویب سائٹhttp://www.upsc.gov.in پر بھی دستیاب ہوں گے۔ کسی بھی مزید معلومات کے لئے امیدوار یو پی ایس سی دفتر کے گیٹ 'سی' کے قریب واقع سہولت کاؤنٹر پرکام کے کسی بھی دن میں صبح 10 بجے سے شام 5 بجے کے درمیان ذاتی طور پر یا ٹیلیفون نمبر011-23385271/011-23381125/011-23098543۔
Click here for final result:
وزارت دفاع
اے این – 32 طیارہ حادثے کا شکار
نئی دہلی، 8 جولائی / رکشا راجیہ منتری جناب شری پد نائک نے آج راجیہ سبھا میں جناب کے ارجنن اور محترمہ وجیلا ستیہ ناتھکے ایک سوال کے تحریری جواب میں بتایا ہے کہ اے این – طیارہ حادثے کا شکار ہو گیا اور اس میں سوار کوئی بھی فرد زندہ نہیں بچ سکا ۔ اس حادثے کی وجوہات کی جانچ کے لئے ایک کورٹ آف انکوائری تشکیل دی گئی ہے ۔
مہلوکین کے کنبوں کو ابتداً یہ اطلاع دی گئی تھی کہ مذکورہ طیارہ لا پتہ ہے ۔ انہیں یہ بھی بتایا گیا تھا کہ اس سلسلے میں بچاؤ کی کوششیں جاری ہیں ۔ ایک مرتبہ جب طیارے کا ملبہ تلاش کر لیا گیا تو یہ بات تصدیق کو پہنچ گئی کہ اس طیارے میں سوار کوئی بھی شخص زندہ نہیں بچا ۔ یہ اطلاع بھی مہلوکین کے کنبوں تک پہنچا دی گئی تھی ۔ افسروں کی ایک ٹیم لگاتار متاثرہ کنبوں کے رابطے میں ہے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.2933
(Visitor Counter : 36